– Ёсць такі выраз: шчасце патрабуе цішыні. Вось і мне не хочацца словамі, якія ўсё роўна не выкажуць ўсёй глыбіні думак, паказваць, што шчаслівы. Найбольшае шчасце ў тым, што маю цудоўных бацькоў і добрую сям’ю, у якой разам з жонкай Аленай гадуем двух сыноў Кірыла і Генадзя ды “лапачку-дачку” Лізавету. Журналістыка і пісьменства – гэта прыходзячае. Калі нават больш нічога добрага і выдатнага не напішацца, не буду вельмі з-за гэтага хвалявацца. Галоўнае, каб здаровымі і радаснымі заставаліся блізкія мне людзі.